stanford-oval/wikipedia huggingface dataset:
Zestoa

| Zestoa Cestona |
| --- | --- |

 vaakuna
 Zestoa
 Koordinaatit: 43°14′24″N, 2°15′31″W 
Valtio:   Espanja
Itsehallintoalue:   Baskimaa
Maakunta:  Gipuzkoa
Piirikunta:  Urola Kosta
Hallinto:  
 – Hallinnon tyyppi:  Kunta
 – Pormestari:  Josetxo Mendizabal Irigoien
Pinta-ala:  
 – Kokonaispinta-ala:  43,69 km²
Väkiluku (2017):  3 713
 – Väestötiheys:  85 as./km²
 
 www.zestoa.net 
Infobox OKVirheellinen NIMI-arvo: 
Zestoa (esp. Cestona) on kunta Baskimaassa Gipuzkoan maakunnassa.
Paikkakunnan merkittävimpiin nähtävyyksiin kuuluu Ekainin luola ja sen kivikautiset luolamaalaukset. Itse luola on turisteilta suljettu, mutta sen lähettyville on rakennettu turisteille luolaa esittelevä keskus ja sen yhteyteen jäljennös luolasta. Keskus ja luolan jäljennös tunnetaan nimellä Ekainberri, joka on baskin kieltä ja tarkoittaa uutta Ekainia.[lähde? ]
Aiheesta muualla

Kuvia tai muita tiedostoja aiheesta Zestoa Wikimedia Commonsissa
Kunnan viralliset kotisivut (baskiksi) (espanjaksi)
Ekainberri-keskuksen sivut (baskiksi) (espanjaksi)
Zurab Noghaideli

| Zurab Noghaideli> ზურაბ ნოღაიდელი |
| --- | --- |

Georgian 5. pääministeri
 17. helmikuuta 2005 – 16. marraskuuta 2007  
Edeltäjä:  Zurab Žvania
Seuraaja:  Lado Gurgenidze
Henkilötiedot
Syntynyt: Zurab Temuris dze Noghaideli 22. lokakuuta 1964 (ikä 59)  Kobuleti, Adžarian ASNT, Georgian SNT, Neuvostoliitto (nykyään Adžaria, Georgia)
Tiedot
 Nimikirjoitus
Zurab Temuris dze Noghaideli (georg. ზურაბ თემურის ძე ნოღაიდელი, s. 22. lokakuuta 1964 Kobuleti, Adžarian ASNT, Georgian SNT, Neuvostoliitto) on georgialainen poliitikko ja maan entinen pääministeri. Noghaideli syntyi Kobuletin rannikkokaupungissa Adžariassa. Hän valmistui vuonna 1987 Moskovan yliopistosta ja työskenteli Georgian tiedeakatemialle 1988–1992.
Noghaidelista tuli kansanedustaja 1992. Hänet erotettiin ilman selitystä Eduard Ševardnadzen hallituksesta, sillä hän oli aikonut erota protestiksi Ševardnadzen politiikkaa vastaan. Ruusujen vallankumouksen jälkeen hänet nimitettiin Zurab Žvanian hallituksen talousministeriksi. Žvanian kuoleman jälkeen presidentti Mikheil Saakašvili nimitti hänet pääministeriksi. Noghaideli ei kuulunut mihinkään puolueeseen, ja häntä pidettiin vahvana korruption vastustajana. Noghaideli on naimisissa ja hänellä on yksi lapsi.
Marraskuussa 2007 Georgiaan julistettiin poikkeustila, joka päättyi 16. marraskuuta. Nogaideli jätti eronpyyntönsä tapahtuman johdosta ja hänen korvaajakseen asetettiin Lado Gurgenidze.
Noghaideli on sittemmin osallistunut Saakašvilia vastustavaan oppositioliikkeeseen ja johtanut Oikeudenmukainen Georgia -puoluetta.
Álex (futsalpelaaja)

| Álex> Henkilötiedot |
| --- | --- |
Koko nimi:  Alejandro Yepes Balsalobre
Syntynyt: 12. maaliskuuta 1989 (ikä 35) Cieza, Espanja
Kansalaisuus:   Espanja
Futsalpelaaja
Lempinimi:  Álex
Nyk. joukkue:  ElPozo Murcia FS
Sarja:  Primera División de Futsal
Pelaajaura
Ammattilaisjoukkueet
2011–:  ElPozo Murcia
Maajoukkueet
2016–:  Espanja
| Mitalit> Maa:  Espanja.Miesten futsal.EM-kilpailut  | Mitalit> Maa:  Espanja.Miesten futsal.EM-kilpailut  | Mitalit> Maa:  Espanja.Miesten futsal.EM-kilpailut  | Maa:  Espanja> Miesten futsal. |
| --- | --- | --- | --- |
|  Kultaa | Serbia 2016 |  |  |
Alejandro Yepes Balsalobre (taiteilijanimeltään Álex, s. 12. maaliskuuta 1989 Cieza) on espanjalainen futsalpelaaja, joka edustaa Primera División de Futsalissa pelaavaa ElPozo Murciaa ja Espanjan futsalmaajoukkuetta. Pelipaikaltaan Álex on kärkipelaaja eli pivot.
Álex oli mukana voittamassa kultaa vuoden 2016 EM-kilpailuista Serbiasta. Hän oli noissa kilpailussa yksi parhaista maalintekijöistä kuudella osumallaan, joista yksi syntyi finaalissa Venäjää vastaan.
Álex on edustanut koko ammattilaisuransa, vuodesta 2011 alkaen, ElPozo Murciaa. Hän on voittanut seuran paidassa kaksi Espanjan supercupia.
Ákos Vereckei

| Mitalit> Maa:   Unkari.Miesten melonta. Olympialaiset  | Mitalit> Maa:   Unkari.Miesten melonta. Olympialaiset  | Mitalit> Maa:   Unkari.Miesten melonta. Olympialaiset  | Maa:   Unkari> Miesten melonta. |
| --- | --- | --- | --- |
|  Kultaa | Sydney 2000 | K-4 1000 m |  |
|  Kultaa | Ateena 2004 | K-4 1000 m |  |
| Ratamelonnan MM-kilpailut  | Ratamelonnan MM-kilpailut  | Ratamelonnan MM-kilpailut  |  |
|  Kultaa | Dartmouth 1997 | K-4 500 m |  |
|  Kultaa | Szeged 1998 | K-1 500 m |  |
|  Kultaa | Milano 1999 | K-1 500 m |  |
|  Kultaa | Milano 1999 | K-4 1000 m |  |
|  Kultaa | Poznań 2001 | K-1 500 m |  |
|  Kultaa | Szeged 2006 | K-4 1000 m |  |
|  Hopeaa | Gainesville 2003 | K-4 1000 m |  |
|  Hopeaa | Poznań 2010 | K-2 1000 m |  |
|  Pronssia | Milano 1999 | K-4 500 m |  |
|  Pronssia | Sevilla 2002 | K-2 1000 m |  |
Ákos Vereckei (s. 26. elokuuta 1977 Budapest) on unkarilainen meloja ja kaksinkertainen olympiavoittaja.
Kesäolympialaisissa 2000 Sydneyssä Vereckei voitti kultaa 1 000 metrin kajakkinelikossa ja sijoittui neljänneksi 500 metrin kajakkiyksikössä. Vuoden 2004 kesäolympialaisissa Ateenassa hän voitti toisen kultamitalin 1 000 metrin kajakkinelikossa, ja tällä kertaa hän sijoittui 500 metrin kajakkiyksikössä viidenneksi. Vuoden 2008 kesäolympialaisissa Pekingissä Vereckei sijoittui 500 metrin kajakkiyksikössä kuudenneksi ja 1 000 metrin kajakkinelikossa viidenneksi.
Vereckei on voittanut ratamelonnan maailmanmestaruuskilpailuissa kuudesti kultaa ja lisäksi hopeaa ja pronssia kahdesti kumpaakin.
Raul Boesel

| Raul Boesel |
| --- | --- |
 Raul Bosel vuonna 2007.
Henkilötiedot
Kansalaisuus:   Brasilia
Formula 1 -ura
Aktiivivuodet:  1982–1983
Talli(t):  March ja Ligier
Kilpailuja:  30 (23 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Etelä-Afrikan GP 1982
Viimeinen kilpailu:  Etelä-Afrikan GP 1983
Raul Boesel (s. 4. joulukuuta 1957 Curitiba, Brasilia) on entinen brasilialainen kilpa-autoilija. Hän kilpaili Formula 1 -sarjassa kausina 1982–1983 saavuttamatta ainuttakaan MM-pistettä.
Ura > Formula 1

Kaudeksi 1982 Boesel sai kilpakuljettajan paikan March-tallista. Kauden aikana hän selviytyi maaliin neljästi, ollen parhaimmillaan kahdeksas Belgian GP:ssa.
Ranskalaisesta Ligier-tallista vapautui kuljettajan paikka Boeselille kaudeksi 1983. Nyt hän selviyti maaliin seitsemän kertaa, mutta ei saavuttanut kertaakaan MM-pisteitä. Parhaimmillaan hän oli seitsemäs Länsi-Yhdysvaltain GP:ssa, joka on hänen uransa paras sijoitus. Tämän kauden jälkeen Boeselia ei enää nähty F1:sissä.
Ura > CART-sarja

Vuonna 1985 Boesel siirtyi kilpailemaan Pohjois-Amerikan CART-sarjaan. Siellä hän kilpaili aina vuoteen 2002 lukuun ottamatta vuotta 1987, jolloin hän kilpaili World Sportscar -sarjassa voittaen myös sen mestaruuden. CART-sarjassa Boesel osallistui 171 kilpailuun, joissa hän saavutti kolme paalupaikkaa ja oli parhaimmillaan kilpailussa toinen.
Zeta Centauri

Zeeta Centauri (ζ Cen / ζ Centauri,Zeta Centauri, Zet Cen, luettelossa esimerkiksi HR 5231) on Suomessa näkymättömässä Kentaurin tähtikuviossa sijaitseva kohtalaisen kirkas sinertävä tähti. Arabiaksi tähden nimi on Alnair tai Al-Na'ir al Batn, Arabiaksi البطن الناير Al-Na'ir al-baţn[u], "mahassa oleva kirkas".
Tietoja Alnairista

Tähden näennäinen kirkkaus V on 2,55. Etäisyys 385 valovuotta (118 parsekia). Absoluuttinen kirkkaus MV on −2,81. Sen spektrityyppi on B2,5IV ja väri-indeksi B-V −0,22. Tämä tähti on spektroskooppinen kaksoistähti, jonka kiertoaika on hieman yli 8 päivää.
| --- | --- |
Tähdet:  α Cen A, β Cen, α Cen B, θ Cen, γ Cen, ε Cen, η Cen, ζ Cen, δ Cen, ι Cen, λ Cen, κ Cen, ν Cen, μ Cen, φ Cen, τ Cen, υ1 Cen, π Cen, HD 117440, σ Cen, ρ Cen, HD 129116, ψ Cen, HD 129456, 2 Cen, 1 Cen, HD 111968, ξ2 Cen, HD 102776, HD 125288, 3 Cen A, HD 111915, υ2 Cen, χ Cen, V761 Cen, V863 Cen, B Cen, J Cen, HD 116243, V831 Cen, A Cen, HD 110073, M Cen, HD 110458, HD 113703, 4 Cen, G Cen, ξ1 Cen, HD 111597, HD 129685, Q Cen, F Cen, K Cen, ο1 Cen, HD 115310, ο2 Cen, HD 119921, H Cen, C2 Cen, N Cen, D Cen, HD 107832, ω Cen, E Cen, HD 108541, C3 Cen, HD 120987, C1 Cen, HD 108114, 3 Cen B, R Cen, 89 Cen, T Cen, HD 114729, HD 117618, HD 117207, HD 102117, HD 121504, HD 109749, HD 101930, HD 114386, Proxima Centauri, BPM 37093, 2M1207
Eksoplaneetat:  α Cen Bb, HD 114729 b, HD 117618 b, HD 117207 b, HD 102117 b, HD 121504 b, HD 109749 b, HD 101930 b, HD 114386 b, Proxima Centauri b, 2M1207b
Rahapuu

| Rahapuu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Maksaruohokasvit Crassulaceae
Suku::  Paunikot Crassula
Laji::  ovata
Kaksiosainen nimi
 Crassula ovata  (Mill.) Druce 
Synonyymit
 Crassula portulacea 
Katso myös
   Rahapuu Wikispeciesissä   Rahapuu Commonsissa 
Infobox OKNimi-testi OK: 
Rahapuu eli rahapaunikko (Crassula ovata, syn. Crassula portulacea) on maksaruohokasvien heimoon kuuluva kasvi. Rahapuu on mehikasvi, sillä se varastoi runsaasti vettä lehtiinsä. Rahapuu on helppohoitoinen ja suosittu huonekasvina. Se vaatii paljon valoa ja vähän vettä. Sillä on myös suomenkielinen lempinimi ”paratiisipuu”.
Ulkonäkö ja koko

Rahapuun tumman- tai harmaanvihreät lehdet ovat 30–90 mm pitkiä ja 18–40 mm leveitä, usein punertavia reunoistaan, soikeita, paksuja ja pinnaltaan vahamaisia. Ne kasvavat paksusta vihreästä tai vihreän ruskehtavasta varresta, jossa on vanhemmiten ruskeita poikkiraitoja. Lehdet varastoivat muiden mehikasvien tavoin vettä, minkä ansiosta rahapuu kestää hyvin kuivuutta. Rahapuut kasvavat hitaasti, mutta voivat suotuisissa olosuhteissa kasvaa 1–3 metrin korkuisiksi, huonekasveina ne harvoin yltävät metriä korkeammaksi. Alimmat lehdet kuivuvat ja putoavat pois puun kasvaessa. Rahapuu kukkii vain harvoin ja vanhempana, ja rahapuun ollessa huonekasvina kukkiminen edellyttää, että kasvi on ollut talven viileässä (12–15 °C) ja kuivassa lepoajan. Kukkiessaan rahapuu kasvattaa pienet valkoiset tai punertavanvalkoiset kukat.
Levinneisyys

Laji on kotoisin Etelä-Afrikasta. Kotiseuduillaan rahapuu kasvaa kuivilla savanneilla, hiekkaperäisessä maassa. Talviaikaan se kukkii.
Muuta

Rahapuut, niin kuin monet muutkin mehikasvit ovat CAM-kasveja, jotka liiallisen haihtumisen estämiseksi pitävät ilmarakonsa kiinni päivällä. Yöllä ilmaraot avautuvat, jolloin kasvi ottaa sisään hiilidioksidia ja varastoi sen solunesterakkulaan omenahapoksi, josta jälleen päivällä vapautuu hiilidioksidi yhteyttämistä varten. Hiilidioksidimäärä, jonka kasvi pystyy varastoimaan solunesterakkulaan, on kuitenkin suhteellisen pieni. Tästä syystä CAM-kasvien yhteyttämisen määrä jää melko vähäiseksi.
Hyvin iso rahapuu, Wales.
Rahapuun (Crassula ovata) ilmajuuri.
Rahapuun (Crassula ovata) varren poikkileikkaus.
Aiheesta muualla

Suomen Lajitietokeskus: Rahapaunikko – Crassula ovata
Kukinta
Pärnäjärvi (Jämsä)

| Pärnäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°45′33″N, 24°44′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Myllyveteen 
Järvinumero:  35.723.1.004
Mittaustietoja
Pinnankorkeus:  105,9 m  
Rantaviiva:  2,272 km  
Pinta-ala:  12,599 ha  
Saaria:  ei saaria 
 fiPärnäjärvi 
Pärnäjärvi  on Keski-Suomessa Jämsässä Korvenkylän alueella sijaitseva järvi.
Maantietoa

Järven pinta-ala on 12,6 hehtaaria ja se on 850 metriä pitkä ja 400 metriä leveä. Järvellä on pääaltaasta koilliseen työntyvä ja yli 400 metriä pitkä kapea lahti. Lahden pohjukasta lähtee sen laskuoja, joka laskee Myllyveteen. Järvi sijaitsee mäkisen maaston painanteessa ja sen itäpuolella kohoaa Myllyvuori, lounaispuolella Tynnyrivuori ja luoteispuolella Kalkunkorkee. Järvellä ei ole kartan mukaan saaria. Sen rantaviivan pituus on 2,3 kilometriä. Yli puolet järven rannoista ovat peltomaata ja metsämaata on lähinnä Myllyvuoren rinteessä. Järvelle pääsee etelästä valtatieltä 9 tulevaa yhdystietä 14303 pitkin tai Äväntäjärveltä alkavaa läntistä kylätietä pitkin.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 105,9 metriä mpy. Järven yläpuoliseen valuma-alueeseen kuuluvat Tuulijärvi, joka laskee Pärnäjärven eteläpäähän Pärnäniityn kautta, sekä Junkkajärvi, joka on laskuojaton, ja Muurainjärvi, joka laskee Junkkajärveen. Lahden pohjukasta alkava 350 metriä pitkä laskuoja laskee Myllyveden länsirantaan Pärnäsillan kohdalla. Vesireitti jatkaa Haapaojan kautta Koljonselän Säkkiin.
Pärnun kaupunki

| Pärnun kaupunki (Pärnu linn) |
| --- | --- |
 Pärnun rantaa
 lippu:  vaakuna
 Pärnu sijaitsee Lounais-Virossa.
 Koordinaatit: 58°25′N, 24°19′E 
Valtio:   Viro
Maakunta:  Pärnumaa
Audrun, Paikusen, Pärnun ja Tõstamaan yhdistyminen:  1.11.2017
Hallinto:  
 – Hallinnon tyyppi:  kaupunki  (vir. linn)
Pinta-ala:  
 – Kokonaispinta-ala:  857,94 km²
Väkiluku (1.1.2018):  51 649
 – Väestötiheys:  60 as./km²
 
 parnu.ee 
Infobox OKVirheellinen NIMI-arvo: 
Pärnun kaupunki sijaitsee Lounais-Virossa Pärnumaan maakunnassa Riianlahden rannalla.
Hallinto ja väestö

Vuoden 2017 kuntauudistuksessa Audrun, Paikusen ja Tõstamaan kunnat sekä vanha Pärnun kaupunki yhdistyivät muodostaen uuden Pärnun kaupungin. Tällöin vanhan Pärnun keskuksesta tuli epäitsenäinen kaupunki, asutusyksikkö (vir. asustusüksus), ja uuden Pärnun hallinnollisen kaupungin, hallintoyksikön (vir. haldusüksus), osa.
Kaupunki muodostuu Pärnun epäitsenäisestä kaupungista (linn, asustusüksus), Lavassaaren ja Paikusen kauppaloista (alev), Audrun ja Tõstamaan pienkauppaloista (alevik) sekä 49 kylästä (küla).
Liikenne

Valtatie 4 Tallinnasta Latvian rajalle kulkee Pärnun kautta. Valtatie 5 Rakvereen sekä rautatie Tallinnaan alkavat Pärnusta.
Aiheesta muualla

Kuvia tai muita tiedostoja aiheesta Pärnu Wikimedia Commonsissa
Kuvia tai muita tiedostoja aiheesta Audru Wikimedia Commonsissa
Kuvia tai muita tiedostoja aiheesta Paikuse Wikimedia Commonsissa
Kuvia tai muita tiedostoja aiheesta Tõstamaa Wikimedia Commonsissa
Pieni Karhujärvi (Kuhmoinen)

| Pieni Karhujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°36′19″N, 25°03′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isoon Myyräjärveen ja Velisjärveen
Järvinumero:  14.224.1.012
Mittaustietoja
Pinnankorkeus:  140,9 m  
Pituus:  360 m  
Leveys:  140 m  
Rantaviiva:  0,784 km  
Pinta-ala:  2,117 ha  
Saaria:  ei saaria 
 fiPieni Karhujärvi 
Pieni Karhujärvi eli Vähä Myyräjärvi on Pirkanmaalla Kuhmoisissa Karklammen kylän lähellä sijaitseva järvi.
Maantietoa

Järven pinta-ala on 2,1 hehtaaria, se on 350 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 800 metriä. Rannat ovat soistunutta metsämaata ja niille on rakennettu kaksi rakennusta.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Alainen-Karkjärven valuma-alueeseen (14.224) se kuuluu. Järven vedenpinnan korkeus on 140,9 metriä mpy. Sen pohjoispäähän laskee Sopesjärvestä tuleva oja. Järven laskuoja lähtee eteläpäästä ja johtaa Isoon Myyräjärveen ja Velisjärveen.
Historiaa

Vuoden 1855–1856 Kalmbergin kartastossa järvi oli merkitty. Vuosien 1965 ja 1986 peruskartoissa järvi oli autio.
Zurab Khizanišvili

| 0 | 1 | 2 |
| --- | --- | --- |

Henkilötiedot
Syntymäaika: 6. lokakuuta 1981 (ikä 43)
Syntymäpaikka:  Tbilisi, Georgia
Pelipaikka: puolustaja
Pituus: 185 senttimetriä
Seura
Seura: Dynamo Tbilisi
Pelinumero: 6
Seurat
| Vuodet | Seura | O (M) |
| 1998–1999 1999–2000 2000-2001 2001-2003 2003-2006 2005-2006 2006-2011 2011-2014 2014- | Dynamo Tbilisi FC Tbilisi Lokomotiv Tbilisi Dundee FC Rangers FC →Blackburn laina Blackburn Kayserispor, Turkki Dynamo Tbilisi | 2 (1) 9(0) 16 (1) 43 (0) 42 (0) 26 (1) 36 (0) 71 (1)  |
Maajoukkue
|  | Georgia | 93 (1) |
 Seurajoukkueuran tilastot kattavat vain kansalliset sarjat, päivitetty 3. tammikuuta 2015.  Maajoukkueuran tilastot päivitetty 3. tammikuuta 2015.
Zurab Khizanišvili (georg. ზურაბ ხიზანიშვილი, s. 6. lokakuuta 1981 Tbilisi, Georgia) on georgialainen jalkapalloilija, pelipaikaltaan puolustaja. Hän pelaa Dynamo Tbilisissä. Hän pelasi pitkään Englannin valioliigan Blackburn Roversissa ja on ollut Georgian maajoukkueen vakiokalustoa.
Aiheesta muualla

Khizanišvili Blackburn Roversin sivustolla (Arkistoitu – Internet Archive) (englanniksi)
Khizanišvili Soccerbasessa (Arkistoitu – Internet Archive) (englanniksi)
Raul Hilberg

Raul Hilberg (2. kesäkuuta 1926 – 4. elokuuta 2007 Williston, Vermont, Yhdysvallat) oli yksi tunnetuimmista ja arvostetuimmista holokaustiin perehtyneistä tutkijoista. Hänen kolmiosainen, yli 1200-sivuinen pääteoksensa oli vuonna 1961 ilmestynyt The Destruction of the European Jews. Hillberg kuoli keuhkosyöpään 81-vuotiaana.
Áktio

| Áktio> Άκτιο |
| --- | --- |

  Áktio 
Sijainti:  38°57′10″N, 20°46′4″E
Merialue:  Joonianmeri
Vesialue:  Amvrakikóslahti
Valtio
Valtio:   Kreikka
Alue:  Länsi-Kreikka
Alueyksikkö:  Aitolia-Akarnania
Kunta:  Áktio-Vónitsa
Áktio (kreik. Άκτιο) eli Poúnta (Πούντα), antiikin Aktion (m.kreik. Ἄκτιον, lat. Actium), on niemi Aitolia-Akarnaniassa läntisessä Kreikassa. Se sijaitsee Amvrakikóslahden suulla lahden Joonianmerestä erottavan salmen eteläpuolella. Salmen toisella puolella sijaitsee Prévezan kaupunki.
Antiikin aikana 2. syyskuuta 31 eaa. niemen lähellä käytiin Aktionin meritaistelu. Siinä Octavianus, josta myöhemmin tuli Rooman ensimmäinen keisari Augustus, kukisti Marcus Antoniuksen ja Kleopatran laivaston.
Nykyisin niemellä sijaitsee Áktion lentoasema, joka toimii Prévezan ja lähiseudun lentoasemana. Hallinnollisesti niemi kuuluu Áktio-Vónitsan kuntaan.
Áktion lentoasema ja Áktion niemeä.
Aiheesta muualla

Kuvia tai muita tiedostoja aiheesta Áktio Wikimedia Commonsissa
Quaoar (mytologia)

Quaoar on luoja-hahmo Etelä-Kalifornian intiaanikansojen mytologiassa. Tongva-intiaanien luomistarussa ensimmäiset jumaluudet syntyvät Quaoarin tanssista ja laulusta, ja yhtyvät sitten tanssiin ja lauluun josta syntyy lisää jumaluuksia, jättiläisiä ja lopulta ensimmäiset ihmiset.
Transneptuninen kohde 50000 Quaoar on nimetty Quaoar-hahmon mukaan.
Zeta

Zeta voi tarkoittaa seuraavia:
zeeta, kreikkalaisten aakkosten kuudes kirjain
Zeta, joki Montenegrossa
Zeta, historiallinen montenegrolainen ruhtinaskunta
banovina Zeta, historiallinen hallintoalue Jugoslavian kuningaskunnassa
FK Zeta, montenegrolainen jalkapallojoukkue
Lancia Zeta, tila-automalli
Zeta, käyttöjärjestelmä
Zeta, ruotsalainen elintarvikealan yritys
Zeeta-funktiot ovat matemaattisia funktioita, joista yksi on
Riemannin zeeta-funktio
The Zeta Project, yhdysvaltalainen animaatiosarja
zetapotentiaali, kuvaa partikkelien pinnan varausta.
Sukunimi

Catherine Zeta-Jones (s. 1969), walesilainen näyttelijä
Natalia Zeta (s. 1983), espanjalainen pornonäyttelijä.
Tähtiä

Zeta Aquarii, kaksoistähti
Zeta Aurigae, pimennysmuuttuja ja kaksoistähti
Zeta Cancri, tähti Kravun tähtikuviossa
Zeta Centauri, Suomessa näkymättömissä oleva tähti
Zeta Corona Borealis, kaksoistähti
Zeta Leporis, tähti Jäniksen tähdistössä
Zeta Lyrae, kaksoistähti
Zeta Orionis eli Alnitak, itäinen tähti
Zeta Phoenicis, kaksoistähti Feeniksin tähdistössä
Zeta Piscium, kaksoistähti
Zeta Puppis eli Naos tai Suhail Hadar, Suomessa näkymätön tähti eteläisellä tähtitaivaalla
Zeta Reticuli, tähti eteläisellä taivaalla
Zeta Tucanae, tähti Tukaanin tähdistössä
Zeta Ursae Majoris eli Mizar, tunnetuin Otavan tähdistä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zeta”, voi hakea sivunnimihaulla, laajalla sivunnimihaulla tai tekstihaulla.
Quarona

| Quarona |
| --- | --- |
 Quarona.
 Quarona
 Koordinaatit: 45°45′32″N, 8°16′00″E 
Valtio:   Italia
Alue:  Piemonte
Maakunta:  Vercelli
Hallinto:  
 – Kaupunginjohtaja:  Sergio Svizzero
Pinta-ala:  
 – Maa:  16,16 km²
Korkeus:  406 (min. 380 - maks. 1 500) m
Väkiluku (2015):  4 158
 – Väestötiheys:  257,36 as./km²
Aikavyöhyke:  UTC+1
 – Kesäaika:  UTC+2
Postinumero:  13017
Suuntanumero(t):  0163
Infobox OKVirheellinen NIMI-arvo: 
Quarona on kunta Pohjois-Italiassa Vercellin maakunnassa Piemonten alueella. Quaronan naapurikunnat ovat Borgosesia, Breia, Cellio ja Varallo.
Quarna Sotto

| Quarna Sotto |
| --- | --- |
 Quarnan kaupunki.
 Quarna Sotto
 Koordinaatit: 45°52′N, 8°21′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Paolo Gromme
Pinta-ala:  
 – Maa:  16,37 km²
Korkeus:  802 (min. 525 - maks. 1 742) m
Väkiluku (2015):  388
 – Väestötiheys:  16,37 as./km²
Infobox OKVirheellinen NIMI-arvo: 
Quarna Sotto on kunta Pohjois-Italiassa Verbano-Cusio-Ossolan maakunnassa Piemonten alueella. Quarnan naapurikunnat ovat Nonio, Omegna, Quarna Sopra, Valstrona ja Varallo.
Reed Whiting

| Reed Whiting> Henkilötiedot |
| --- | --- |
Syntynyt: 20. maaliskuuta 1980 Rochester, Minnesota
Kansalaisuus:   Yhdysvallat
Uran tiedot
Pituus:  188 cm
Laji:  alamäkiluistelu
Kilpauran kesto:  2013-
Saavutukset
Voitot:  0
Palkintokorokkeella:  0
Paras sijoitus maailmancupissa:  6. (2014)
 Tietolaatikko päivitetty 24. tammikuuta 2015 
Reed Whiting (s. 20. maaliskuuta 1980 Rochester, Minnesota, Yhdysvallat) on yhdysvaltalainen alamäkiluistelija, joka on sijoittunut Red Bull Crashed Icen yhteispisteissä parhaimmillaan kuudenneksi kaudella 2014. Hänen paras yksittäinen sijoitus kilpailussa on viides Saint Paulin kilpailussa 2014. Nuorempana Whiting on myös harrastanut jääkiekkoa puolustajana ja pelannut parhaimmillaan NCAA-sarjassa. Hän lopetti jääkiekkouransa vuonna 2004. Alamäkiluistelun Whiting aloitti vuonna 2013. Whitingillä on pituutta 188 senttimetriä ja painoa 93 kiloa.
Quarraisha Abdool Karim

Quarraisha Abdool Karim
Quarraisha Abdool Karim (s. 23. maaliskuuta 1960) on eteläafrikkalainen epidemiologi. Hän on ansioitunut AIDS:n tutkijana, jonka pääasiallisiin tutkimuskohteisiin ovat lukeutuneet Etelä-Afrikan HIV-epidemia sekä tyttöjen ja nuorten naisten HIV-tartuntojen taustat. Lisäksi hän on aktiivisesti ajanut HIV-positiivisten henkilöiden ihmisoikeuksia.
Abdool Karim aloitti korkeakouluopintonsa Etelä-Afrikassa ja sai luonnontieteiden maisterin oppiarvon parasitologiassa Columbian yliopistosta Yhdysvalloissa vuonna 1988. Vuonna 2000 Abdool Karim sai filosofian tohtorin arvon lääketieteessä Natalin yliopistosta. Hänestä tuli vuonna 2013 kliinisen epidemiologian professori Columbian yliopiston Mailman School of Public Healthissa ja vuonna 2014 kansanterveyden adjunct professor KwaZulu-Natalin yliopiston Nelson R. Mandela School of Medicinessa. Lisäksi Abdool Karim on toiminut vierailevana tutkijana Massachusetts General Hospitalissa ja vierailevana luennoitsijana Harvardin yliopistossa.
Abdool Karim on toiminut associate scientific director -asemassa Etelä-Afrikan AIDS-tutkimuskeskus CAPRISA:ssa (Centre for the AIDS Programme of Research in South Africa). Hän oli päätutkija CAPRISA 004 -nimisessä kliinisessä kokeilussa, jossa osoitettiin tenofoviirigeelin teho HIV-tartuntojen ennaltaehkäisyssä. Tutkimus pääsi vuonna 2010 Science-lehden Top 10 Scientific Breakthroughs -listalle. Abdool Karim on myös johtanut yli kuusisataa tieteilijää eteläisessä Afrikassa kouluttanutta kansainvälistä Fogartyn AIDS-koulutus- ja tutkimusohjelmaa. Hän on laatinut yli kolmesataa vertaisarvioitua tutkimusjulkaisua (2023) ja toimittanut monia kirjoja.
Abdool Karim on toiminut UNAIDS:n nuoriin ja HI-virukseen keskittyneenä erikoislähettiläänä ja Afrikan tiedeakatemian varapuheenjohtajana. Hän on myös Etelä-Afrikan tiedeakatemian, Royal Society of South African ja National Academy of Medicinen jäsen.